Rammeaftale 2015 - Udviklingsstrategi 
Sagsfremstilling 
94.       Rammeaftale 2015 - Udviklingsstrategi - Åbent 
  
  
SAGENS INDHOLD 
Rammeaftalen er et fælles regionalt planlægnings- og udviklingsværktøj, der skal sikre et samlet overblik over 
tilbudsviften på det specialiserede socialområde.  
  
Rammeaftalen består af en faglig udviklingsdel (Udviklingsstrategien) og en kapacitets- og økonomistyringsdel 
(Styringsaftalen). Udviklingsstrategien og Styringsaftalen er tidsmæssigt adskilt, men spiller sammen 
indholdsmæssigt. Udviklingsstrategien skal være godkendt i de 19 kommunalbestyrelser i regionen samt i 
regionsrådet senest 1. juni og Styringsaftalen senest 15. oktober.  
  
Rammeaftalen 2015 tager afsæt i indberetning fra de 19 midtjyske kommuner og Region Midtjylland om det 
forventede behov for tilbud på det sociale område og deres overvejelser om tilbudsviften det kommende år. 
Overordnet set tilkendegiver et flertal af kommunerne en uændret efterspørgsel efter de tilbud, som er omfattet af 
Rammeaftalen, men der er en tendens til et faldende behov for pladser uden for den enkelte kommunens eget regi. 
  
Rammeaftalen er udarbejdet i samarbejde med repræsentanter fra administrationen i kommunerne og Regionen, 
hvormed der er skabt et godt afsæt for en fælles indsats på det sociale område. Social-, Børne- og 
Integrationsministeren har endvidere mulighed for at udmelde et særligt tema, der skal behandles i rammeaftalen 
sammen med de udviklingsområder, parterne har aftalt.  
  
Der er i Udviklingsstrategien for 2015 aftalt følgende områder, hvor kommunerne og regionen i fællesskab vil 
igangsætte udviklingsperspektiver: 
  
· ”Anbragte børn og unges undervisning/uddannelse” (Ministertermaet 2015). 
  
· ”Fælles metodeudvikling af omkostningseffektive og fagligt kvalificerede tilbud”. 
  
· Højere grad af integrering af psykiatri og somatik så der udvikles sammenhængende indsatser på tværs af 
psykiatri og somatik – mellem kommuner og regionen. 
 
 
Byråd 
27. maj 2014 
Sagsnr. 710-2014-
25663 
Dok.nr. 710-2014-
117503 
Sagsbehandler 
DPPEJE 
  
Tidl. politisk behandling 
  
Forventet sagsgang 
BS-U, SS-U, høring, ØK, BY 
Lovgrundlag 
Serviceloven, Almenboligloven, Folkeskoleloven 
og [adresse] 
VURDERING 
Børn og Skole og Social og Sundhed vurderer sammenfattende, at Udviklingsstrategien for 2015 medvirker til at 
skabe balance i udbud og efterspørgsel efter specialiserede tilbud ud fra hensyn til driftssikkerhed, 
forsyningssikkerhed og en rationel økonomisk planlægning. 
  
Ministertemaet i Rammeaftale 2015; ’Anbragte børn og unges undervisning/uddannelse’, udfordrer det tværfaglige 
samarbejde. Børn og Skole finder det vigtigt, at der fokuseres på dette område både internt og i samarbejde med 
andre kommuner. Børn og Skole vil derfor intensivere samarbejdet med de kommuner, hvor [adresse] har 
børn anbragt, og med de kommuner, der anbringer børn og unge i [adresse]. Samtidig vil Børn og Skole 
tage initiativ til at etablere tværfagligt samarbejde mellem myndighedsafdelingen og PPR/UU omkring anbringelse af
børn og unge med særlig fokus på undervisning og uddannelse i tilknytning til anbringelsen.  
  
Favrskov Kommune støtter de fem principper, som Koordinationsforum har peget på som tværgående koordination 
af de sikrede institutioner for børn og unge. Koordinationsforum består af repræsentanter fra de administrative 
styregrupper på det specialiserede socialområde i de fem kommunekontaktråd (KKR), som er ansvarlige for at 
udarbejde forslag til landsdækkende koordination af de berørte områder, der indgår i de enkelte rammeaftaler. De 
fem principper er beskrevet i Udviklingsstrategien på side 19 kapitel 5.2. Det drejer sig om nærhedsprincippet, 
kapacitet i regionen, samarbejde mellem den sikrede institution og kommunerne, fokus på kvalitet og effekt af 
indsatserne samt dialog om kapacitetsændringer. 
  
Børn og Skole og Social og Sundhed vurderer at fælles metodeudvikling er et vigtigt værktøj til at sikre mere 
omkostningseffektive og fagligt kvalificerede tilbud på det sociale område. Som led heri arbejdes der på 
voksenområdet på en ændring af den anvendte takstmodel som et element til at styre udgiftsudviklingen. Den nye 
model tager i højere grad udgangspunkt i vurdering af den enkelte borgers behov. På handicap- og 
psykiatriområdets aktivitetstilbud anvendes denne mere differentierede model, medens der på botilbudsområdet 
arbejdes hen imod at indføre differentierede takster.   
  
I Børn og Skole arbejdes der med metodeudvikling inden for både døgninstitutioner, dagtilbud og forebyggende 
tiltag. Der er særlig fokus på kvaliteten og effekten af indsatsen samt på at sikre den bedst mulige 
ressourceanvendelse. I myndighedsafdelingen implementeres den socialfaglige metode ICS (Integrated Children´s 
System), samt det elektroniske sagsbehandlingssystem DUBU, som understøtter ICS. Endvidere udvikles den 
Socialfaglige Rådgivning, som er tæt tilknyttet arbejdet omkring udsatte børn og familier på skoler og i dagtilbud. 
Endelig arbejdes med forskellige måder at benytte Servicelovens § 11, som giver mulighed for opstøttende 
foranstaltninger uden først at gennemføre en socialfaglig undersøgelse. 
Formålet er at sikre en smidig og fleksibel brug af muligheder for hjælp, samtidig med at det muliggør udnyttelse af 
kompetencerne i [adresse], Favrskov Børne- og Ungecenter samt Pædagogisk Psykologisk Rådgivning 
(beskrevet i inspirationskataloget fra Metodecentret i 2014). Familiecentret arbejder med implementering af ”De 
Utrolige År”, som er et evidensbaseret familieprogram.  
  
Mere tværgående og sammenhængende tilbud til borgere med psykiatriske problemer vil efter Social og Sundheds 
vurdering sikre, at flere borgere rehabiliteres og får del i det aktive samfundsliv. I socialpsykiatrien arbejdes der 
blandt andet på udvikling af et tilbud til 18-25 årige som en opsøgende funktion, der kan sikre 18-25 åriges 
tilknytning til behandlings- og socialpsykiatri samt beskæftigelsesindsats. Baggrunden er, at der i [adresse] 
kommune er en overrepræsentation af unge i Østjyllands Politis statistikker over domfældte, der har ringe eller ikke 
eksisterende tilknytning til behandlings- og socialpsykiatri og beskæftigelsesindsatsen.  
  
På baggrund af initiativerne i Rammeaftale 2015 samt de i Børn og Skole og Social og Sundhed allerede 
igangsatte initiativer, vurderes det samlet, at fokus- og udviklingsområderne i aftalen for 2015 er med til at sikre den 
fornødne faglige udvikling på det specialiserede socialområde. 
  
Handicaprådet anbefaler i deres høringssvar, at regionen og kommunerne øger deres samarbejde på tværs 
omkring brugen af regionale og kommunale tilbud, så borgeren sikres de bedst mulige vilkår. Handicaprådet sætter 
således spørgsmålstegn ved, om de midtjyske kommuner arbejder hen mod øget grad af brug af egne tilbud for at 
sikre styring af den kommunale pengekasse frem for at imødekomme borgerens behov. 
Social og Sundhed er enig i, at tværkommunalt/regionalt samarbejde er vigtigt for at udvikle kvaliteten og 
fagligheden på handicapområdet. Social og Sundhed fremhæver, at alle borgere visiteres individuelt, og vurderes 
det, at et af Favrskov Kommunes egne tilbud opfylder borgerens specifikke behov, vægtes dette tilbud, så borgeren 
kan bevare tilknytning til nærmiljøet. Vurderes det, at borgerens behov bedst varetages i et af regionens eller en 
anden kommunes tilbud, vil Favrskov Kommune også fremadrettet gøre brug heraf. 
  
INDDRAGELSE/KOMMUNIKATION 
Koordineringen af rammeaftalerne (de specialiserede sociale tilbud efter Serviceloven og tilbud på det almene 
boligområde efter Almenboligloven) overgik 15. marts 2011 fra Regionsrådet til kommunerne. Koordineringen af 
specialundervisningsområdet forblev i Regionsrådet, hvorfor udviklingsstrategiens kapitel 6 om 
specialundervisningsområdet er udarbejdet af Region Midtjylland.  
  
Den fællesregionale administrative styregruppe for social- og specialundervisningsområdet (DASSOS) har på 
møde 28. februar 2014 forberedt udkast til Udviklingsstrategien for 2015. KKR [adresse] har på møde 14. marts 
2014 behandlet udkastet og parterne er enige om at udkastet indstilles til godkendelse i kommunalbestyrelserne. 
  
Rammeaftalen har været i høring i Favrskov Kommunes Handicapråd. Høringssvaret af 20. april 2014 er vedlagt 
som bilag. 
  
ØKONOMISKE KONSEKVENSER 
Der forventes ingen økonomiske konsekvenser for den del af Rammeaftale 2015, der vedrører udviklingsstrategien. 
  
INDSTILLING 
Børne- og skoledirektøren indstiller til Byrådet: 
  
1. At Udviklingsstrategien 2015 godkendes.  
  
BESLUTNING 
  
Social- og Sundhedsudvalget, 6. maj 2014: 
Fraværende: Ingen 
  
Indstilles godkendt. 
  
Børne- og Skoleudvalget, 5. maj 2014: 
Fraværende: Jean Schultz 
  
Indstilles godkendt. 
  
Økonomiudvalget, 20. maj 2014: 
Fraværende: Ingen 
  
Indstilles godkendt. 
  
Bilag 
Udkast til Udviklingsstrategi 2015 
710-2014-80448 
Bilag 1. Målgruppebeskrivelse 
710-2014-80441 
Bilag 2. Udviklingsplan for [adresse], 2015 
710-2014-80442 
Bilag 3. Lands- og landsdelsdækkende tilbud og 
sikrede afdelinger 
710-2014-80443 
Bilag 4. Organisering på det specialiserede 
710-2014-80444 
  
  
  
  
Byråd, 27. maj 2014: 
Fraværende: Ingen 
  
Godkendt. 
socialområde 
Bilag 5. Høringssvar fra Handicaprådet 
710-2014-94025 
